«Կապույտ գոգնոց» սննդի հավաքածուի պարունակությունը:
**Սննդի հավաքածու** (անգլ.՝ Meal kit), առաքման ծառայություն է ՝ հասարակական սննդի սպասարկման բիզնես մոդել, որտեղ ընկերությունը հաճախորդներին ուղարկում է նախապես չափաբաժիններով, իսկ երբեմն՝ մասամբ պատրաստված սննդի բաղադրիչները և բաղադրատոմսերը՝ տնական կերակուրներ պատրաստելու համար։

Սննդի հավաքածուն չպետք է շփոթել հարմարավետ սննդի հետ (անգլ.՝ convenience food), որն իրականում եփվում և «պատրաստվում է» խոհանոցում նախքան առաքումը՝ սովորաբար սառնարանային տարայի մեջ։

Պատմություն
-----------

Սննդի հավաքածու բիզնես մոդելի ստեղծվել է Շվեդիայում և իրարամերժ աղբյուրները վերագրում են կամ Կիկի Տեանդերին, որը 2007 թվականին հիմնադրել է Middagsfrid-ը (մոտավորապես թարգմանվում է որպես «ընթրիքի երանություն»), կամ քույր և եղբայր ՝ Նիկլաս Արոնսոնին և Լինա Գեբակին, որոնք 2008 թվականին հիմնել են Linas Matkasse ընկերությունը։ Middagsfrid-ը արագորեն տարածվել Հյուսիսային Եվրոպայի մի քանի այլ երկրներում և օրինակ է հանդիսացել մի շարք մրցակիցների համար։ Սննդի հավաքածուներ վաճառող երեք ընկերություններ՝ Blue Apron-ը, Plated-ը և HelloFresh-ը, որն արդեն գործում էր Եվրոպայում, մոտավորապես 2012 թվականին մուտք են գործել ամերիկյան շուկա։

Բիզնես
------

Սննդի հավաքածույի սառնարանային գելային փաթեթ, որն օգտագործվում է առաքման ժամանակ։
Ըստ Inc Magazine ամսագրի՝ 2017 թվականի մարտի դրությամբ Ամերիկայի միացյալ նահանգներում կերակուր պատրաստող ավելի քան 150 ընկերություն է եղել։ 2017 թվականի հուլիսի դրությամբ, ըստ Time Magazine ամսագրի, սննդի հավաքածուի բիզնեսը գնահատվել է 2,2 միլիարդ ԱՄՆ դոլար ամբողջ աշխարհում, ինչը կազմում է մոտ 1,3 տրիլիոն դոլար արժողությամբ պարենային շուկայի 1%-ը։ Սուպերմարկետները փորձել են պայքարել սննդի հավաքածուների առաքման հանրաճանաչության դեմ՝ իրենց սեփական հավաքածուները վաճառելով խանութներում։ Blue Apron-ը 2017 թվականին Morning Consult- ի կողմից հարցված հաճախորդների կողմից ամենաշատ օգտագործվող ծառայությունն է եղել, որին հաջորդում էին HelloFresh-ը և Plated-ը։ Թեև ընկերությունները և ծառայությունը արագ աճ են գրանցել, նրանք բախվում են բաժանորդներին պահելու լուրջ մարտահրավերի. շատ հաճախորդներ ծառայություններից օգտվում են միայն մեկ անգամ՝ գրավված անվճար սննդի առաջարկներով, և քչերը՝ ընդամենը 6%-ն է շարունակում 5-8 շաբաթ օգտվել։ Morning Consult-ի կողմից հարցված հաճախորդները 3 ամիս հետո բաժանորդագրվել են սննդի հավաքածուի ծառայություններ մեծ մասին։ Օգտվողները հիմնականում երիտասարդներ են, մեծամասամբ քաղաքաբնակ․ բարձր եկամուտ ունեցող տղամարդիկ են։

Շրջակա միջավայրի վրա ազդեցություն
---------------------------------

Արդյունաբերությունը քննադատության է ենթարկվել փաթեթներում օգտագործվող սառնարանային գել փաթեթների վերամշակման դժվարության համար։ Գելն օգտագործվում է, որ առաքման ընթացքում միսը և կաթնամթերքը պահվեն սառը միջավայրում։ Գելով փաթեթների հիմնական բաղադրիչը նատրիումի պոլիակրիլատն է՝ ոչ թունավոր փոշի, որը կարող է սառը մնալ, երբ հագեցած է ջրով։

Ծանոթագրություններ
------------------

1. ↑  «The Best Meal-Kit Delivery Services of 2017». *PCMAG* (անգլերեն). Վերցված է 2017 թ․ մայիսի 23-ին.
2. ↑  «Capitalizing on convenience: The rise of meal-kit services and what it means for grocers». *Food Dive* (ամերիկյան անգլերեն). Վերցված է 2018 թ․ սեպտեմբերի 17-ին.
3. 1 2  Segran, Elizabeth (2015 թ․ օգոստոսի 6). «The $5 Billion Battle For The American Dinner Plate». *Fast Company*. Վերցված է 2017 թ․ նոյեմբերի 28-ին.
4. 1 2  Konrad, Alex. «The Swedish Meal Kit Startup That Inspired Blue Apron, Plated And HelloFresh Speaks Out». *Forbes magazine*. No. 14 October 2015. Վերցված է 2017 թ․ նոյեմբերի 28-ին.
5. ↑  «Meal Kit History- infographic».
6. ↑  «Martha Stewart New Meal Kit Partnership With Amazon Gives Users More Than Just Convenience». *inc.com*. 2017 թ․ մարտի 17. Վերցված է 2017 թ․ հունիսի 23-ին.
7. ↑  «Why Meal Kits Haven't Delivered a Cooking Revolution—Yet». *TIME.com*. 2017 թ․ հուլիսի 19. Վերցված է 2017 թ․ հուլիսի 20-ին.
8. 1 2  Leonhardt, Megan (2017 թ․ հուլիսի 20). «These 2 Charts Show Just How Popular Meal-Kit Services Are». *Money.com*. Արխիվացված օրիգինալից 2021 թ․ մայիսի 11-ին. Վերցված է 2017 թ․ նոյեմբերի 28-ին.
9. ↑  «The Truth About Meal-Kit Freezer Packs». *motherjones.com*. 2017 թ․ հունիսի 4. Վերցված է 2017 թ․ հուլիսի 5-ին.